jkorsvik/nowiki_second_scrape_merged huggingface dataset:
Mabou Mines DollHouse

Mabou Mines FollHouse er en fransk-amerikansk film fra 2009, regissert av Lee Breuer. Henrik Ibsens skuespill Et dukkehjem (1881) ble adaptert av Breuer og Maude Mitchell.
En postmodernistisk, feministisk utgave av Ibsens klassiker, der menn - kortere enn gjennomsnittet - spiller de mannlige rollene og kvinner - høyere enn gjennomsnittet - spiller de kvinnelige rollene.
Den hadde premiere i Frankrike 18. mars 2009.


== Handling ==
Nora, som har vært en pen, forkjælt og beskyttet dukke helt fra barndommen, har nå blitt en bedårende liten lerkefugl. I ektemannen Torvalds øyne er Nora bestandig lystig og glad.
Hun danser, ler og synger og fyller hjemmet med barnlig glede. Bak den sjarmerende og feminine overflaten skjuler det seg en viljesterk personlighet, som er rede til å ofre alt for kjærligheten. Mer følsom for hjertets krav enn for fornuftig tale klamrer Nora seg til den håpløse drømmen om en gjensidig idyll, som kan overstige sosiale konvensjoner og den etablerte orden. I 1870-tallets Norge, hvor man må være hustru og mor framfor å være kvinne, virker slike forhåpninger som tomme løfter.
Uansett om Noras feil ble begått av kjærlighet, kan ikke Torvald tilgi henne den skammen som fra nå av truer familien. Nora, som febrilsk ventet på at «det vidunderlige» skulle skje, flykter stillferdig [og] for sin egen helse, noe som ikke ligner henne.


== Rolleliste ==
Maude Mitchell - Nora Helmer
Mark Povinelli  - Torvald Helmer
Ricardo Gil  - Dr. Rank
Kristopher Medina - Nils Krogstad
Janet Girardeau - Kristine Linde
Margaret Lancaster  - Helene
Hannah Kritzeck - Emmy Helmer
Keaton Povinelli - Ivar Helmer
Jessica Weinstein - Anna Maria
Ning Yu - Pianist
Eamonn Farrell -Scenearbeider
Ilia Dodd Loomis - Scenearbeider
Henry Louw - Scenearbeider
Christine Parker - Scenearbeider
Meganne George - Scenearbeider


== Kilder ==
Mabou Mines DollHouse på Mabou Mines Films
Dollhouse (Maison de poupéé) i Allocine


== Eksterne lenker ==
(en) Mabou Mines DollHouse på Internet Movie Database 
(fr) Mabou Mines DollHouse på Allociné 
(en) Mabou Mines DollHouse på AllMovie 
(en) Mabou Mines DollHouse på Turner Classic Movies 
(en) Mabou Mines DollHouse på Rotten Tomatoes
Julia Jakob

Julia Jakob (født Julia Gross 15. april 1991 i Richterswil) er en sveitsisk orienteringsløper. Hun representerer den svenske orienteringsklubben Stora Tuna OK. Jakob er verdensmester og europamester i stafett.


== Karriere ==
Jakob var svært lovende som juniorløper og fikk muligheten til å representere Sveits i Junior-VM i orientering hele fire ganger. Individuelt oppnådde hun 5.-plass som sine beste resultat på alle de tre individuelle distansene, lang, mellom og sprint. I italienske San Martino ble Sveits juniorverdensmestre i stafett etter at Julia Jakob avgjorde som ankerkvinne på det sveitsiske vinnerlaget.
I seniorklassen fikk Julia Jakob sitt definitive gjennombrudd i 2014. Under europamesterskapet dette året ble Jakob europamester i stafett ettersom de sveitsiske jentene gikk helt til topps i portugisiske Palmela. Jakob løp første etappe på det sveitsiske vinnerlaget. De øvrige etappene ble løpt av Sabine Hauswirth og Judith Wyder. Sveits vant stafetten foran Sverige 2 og Russland.
Fra VM-sammenheng har Jakob 5.-plass i stafett og 9.-plass på sprint fra Inverness i 2015 som sine beste resultater.


== Eksterne lenker ==
(en) Julia Jakob – World of O 
(en) Julia Jakob – World of O
Interesseteorien

Interesseteorien er et emne i straffeprosessen som handler om straffebudenes beskyttelsesinteresse.
En del av interesseteorien beskriver hvordan domstolene har frihet til å anvende et annet straffebud enn det som er anvendt i tiltalebeslutningen eller stevningen. Vilkåret er at straffebudet beskytter den samme interesse som det som den påtaleberettigede (fornærmede eller påtalemyndigheten) har anvendt. Den annen del av interesseteorien beskriver hvordan fornærmedes påtalerett er avhengig av at straffebudet beskytter en privat interesse.


== Norge ==


=== Høyesterettsdom 1911 ===
I 1911 ble det avsagt en dom i Norges Høyesterett som det siden er blitt henvist til i rettspraksis som begrunnelse for at straffebudet må beskytte en privat interesse for at fornærmede kan ha adgang til å anlegge privat straffesak. Retten uttalte: 

Ved spørsmålet om, hvem der har påtalerett, må det være avgjørende hvilket rettsgode vedkommende straffebud har villet beskytte, og § 325 (1) nr. 4 sikter klarlig utelukkende til å beskytte det offentlige eller tjenestens tarv.


=== Straffebudene ===

Domstolene gjør en konkret vurdering av det straffebudet som er anvendt i stevningen. I dommen fra 1911 var det ikke bare straffeloven av 1902 § 325 (1) nr. 4 som var anvendt, men også § 123. Domstolen måtte måtte derfor også vurdere om dette straffebudet beskyttet en privat interesse. På liknende måte må det gjøres konkrete vurderinger av alle straffebudene når saken kommer opp for domstolen. Etter at et straffebuds beskyttelsesinteresse er avgjort av domstolen er det ikke mulig å komme til en motsatt slutning i en annen sak.


== Referanser ==


== Litteratur ==
Hov, Jo (1982). «Interesseteorien i straffeprosessen». Lov og frihet: festskrift til Johs. Andenæs på 70-årsdagen, 7. september 1982. Oslo: Universitetsforlaget. s. 453–472. ISBN 8200060438. 
Hov, Jo (1999). Rettergang II. Straffeprosess. Oslo: Papinian. s. 267-268 og 627-638. ISBN 8291060096.
Mārtiņš Sirmais

Martins Sirmais (født 15. juli 1982 i Latvia) er en latvisk orienteringsløper som representerer den finske orienteringsklubben Turun Metsänkävijät.
Martins Sirmais har gjennom sin karriere markert seg sterkest på mellomdistanse. Da to europamesterskap på rad ble arrangert i Baltikum, slo Sirmais til med to strake sølvmedaljer på mellomdistanse. Både i estiske Otepää i 2006 og på hjemmebane i latviske Ventspils i 2008 ble Sirmais nummer to bak Thierry Gueorgiou.


== Eksterne lenker ==
Offisielt nettsted 
(en) Mārtiņš Sirmais – World of O
Dobrynja

Dobrynja (russisk: Добрыня) er et sjeldent russisk mannsnavn.


== Etymologi ==
Dobrynja er avledet av det slaviske navneleddet dobru (добръ), «god», og betyr «godhet».


== Utbredelse ==
Navnet brukes i dag i Russland, Hviterussland og Ukraina, men er ikke blant de vanligste navnene i noen av disse landene.
Tabellen nedenfor gir en detaljert oversikt over populariteten til mannsnavnet Dobrynja og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Dobrynja av Novgorod (død 1117), borgermester av Novgorod
Dobrynja Jadrejkovitsj (død 1232), erkebiskop av Novgorod
Dobrynja Belevitsj, russisk skuespiller


== Annen bruk av navnet ==

Dobrynja Nikitich, russisk folkelegende, kjent for sin styrke, godhet og tapperhet.
Dobrynya Nikitich, en klasse av militære isbrytere brukt av den sovjetiske og russiske marinen
4762 Dobrynya, en småplanet oppdaget i 1982
Dobrynja er en schæfervalp som ble tilbudt Frankrike fra Russland som en erstatning etter at politihunden Diesel ble drept i en aksjon etter terrorangrepet i Paris 13. november 2015.


== Referanser ==


== Eksterne lenker ==
(en) Behind the Name: Dobrynja
(en) Think Baby Names: Dobrynja
Ulla Lindkvist

Ulla Maria Lindkvist (født 30. august 1939, død 6. august 2015 i Flen) var en svensk orienteringsløper. Hun ble verdensmester, europamester og nordisk mester i orientering. Lindkvist representerte den Hälleforsnäs-baserte orienteringsklubben OK Tjärnen.
Lindkvist hadde sin storhetstid på 1960-tallet da hun vant to verdensmesterskap, ett europamesterskap og tre nordiske mesterskap i orientering. Hun ble første kvinne både til å bli europamester og til å bli verdensmester ettersom hun vant de første utgavene både av VM og EM.
I 1963 ble hun av hovedstadsavisen Stockholms-Tidningen kåret til Årets idrettskvinne. Hun delte prisen med svømmeren Ann-Christine Hagberg.
Hun vant den svenske femdagerskonkurransen O-Ringen sammenlagt hele åtte ganger på rad. Hun vant samtlige utgaver fra 1967 til 1974, noe som gjør henne til den mestvinnende løperen i O-Ringens historie.


== Utmerkelser ==
1963 Årets idrottskvinna - Stockholms-Tidningen


== Se også ==
VM i orientering


== Referanser ==
Viljar

Viljar er et skandinavisk og estisk mannsnavn.


== Etymologi ==
Viljar har to opprinnelser. Det er:

et nylaget navn basert på de norrøne navneleddene vil, «vilje», og herr, «hær».
et estisk mannsnavn dannet som en maskulin form av kvinnenavnet Vilja, som har opprinnelse i finske vilja, «korn».


== Utbredelse ==
Viljar er kjent brukt første gang i Norge i 1934. Navnet har hatt en økende popularitet i Norge fra 1990-tallet.
Viljar har navnedag i Norge og Estland:

Viljar er i dag mest utbredt i Estland.
Tabellen nedenfor gir en detaljert oversikt over populariteten til mannsnavnet Viljar og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Viljar Loor (1953–2011), sovjetisk/estisk volleyballspiller
Viljar Veebel (født 1977), estisk samfunnsviter
Viljar Veski (født 1986), estisk basketballspiller
Viljar Nordberg (født 1992), norsk fotballspiller


== Referanser ==


== Eksterne lenker ==
(en) Behind the Name: Viljar
(en) Think Baby Names: Viljar
G. D. H. Cole

George Douglas Howard Cole (født 25. september 1889 i Cambridge, død 14. januar 1959 i London) var en britisk frihetlig sosialist («fabianer») og historiker. 
Han nektet militærtjeneste på samvittighetsgrunnlag under første verdenskrig, og forfattet en rekke verker om historiske, politiske og økonomiske temaer helt fram til sin død i 1959. Coles mest betydningsfulle verk var Den sosialistiske tenkningens historie (i 5 bind), som blei utgitt i løpet av 1950-årene. Bind 1 i dette verket omhandler de sosialistiske forløperne fra og med Den franske revolusjon; bind 2 tok for seg marxismen versus anarkismen i perioden 1850–1890; bind 3 omhandler Den 2. internasjonale; bind 4 retter søkelyset på disputten mellom kommunismen og sosialdemokratiet i perioden 1914-31; mens bind 5 fokuserer på sosialismens forsøk på å demme opp for fascismen i mellomkrigstida.
G. D. H. Cole var representant for den laugsosialismen, som er nært beslekta med anarkosyndikalismen, og med sitt frihetlige sosialistiske ståsted nærte han visse sympatier med den anarkistiske bevegelsen. Han var kritisk til Marx' «historiske materialisme»,  og var også streng i sin historiske dom over den russiske bolsjevismen. For Cole betydde den frihetlige sosialismen at makt bør spres på så mange hender som mulig, og han inntok et fordelaktig syn på desentralisering gjennom hele sitt forfatterskap.


== Referanser ==


== Litteratur ==
Cole, George Douglas Howard: Den sosialistiske tenkningens historie; bd. 1: Forløperne, 1789–1850 (Nisus Forlag, 2013) ISBN 9788291612096
Cole, George Douglas Howard: Den sosialistiske tenkningens historie; bd. 2: Marxismen og anarkismen, 1850–1890 (Nisus Forlag, 2013) ISBN 9788291612102
Cole, George Douglas Howard: Den sosialistiske tenkningens historie; bd. 3: Den andre internasjonale, 1889–1914 (Nisus Forlag, 2014) ISBN 9788291612140
Cole, George Douglas Howard: Den sosialistiske tenkningens historie; bd. 4: Kommunismen og sosialdemokratiet, 1914-31 (Nisus Forlag, 2015) ISBN 9788291612256
Cole, George Douglas Howard: Den sosialistiske tenkningens historie; bd. 5: Sosialismen og fascismen, 1931-39 (Nisus Forlag, 2015) ISBN 9788291612300
Mikhail Mamlejev

Mikhail Mamlejev (født 4. september 1975 i Pesosjno i Russland) er en russisk orienteringsløper. Han løper for den svenske orienteringsklubben OK Orion Staryj Plut og Terlaner Orienterungslaufer når han konkurrerer i Italia. Han har tidligere representert det russiske og det italienske landslaget.


== Karriere ==
Mamlejev var talentfull som juniorløper og plukket med seg tre medaljer på fire starter i Junior-VM. Han var med å vinne stafetten for Russland i polske Gdynia i 1994, blant annet sammen med Valentin Novikov. Som senior gikk han helt til topps på mellomdistansen under EM i ungarske Sümeg i 2002. Russeren vant foran ukrainske Yuri Omeltchenko og briten Jamie Stevenson. Det ble det sølvmedalje på stafett under VM Västerås i 2004. Mamlejev løp første etappe på det russiske sølvlaget. Andrey Khramov og Valentin Novikov løp de øvrige etappene på laget som til slutt kun ble slått av Norge. Russeren giftet seg med en italiensk kvinne og flyttet i 2004 til Meltina i Italia. Mamlejev valgte å skaffe seg italiensk statsborgerskap. Med støtte fra det italienske orienteringsforbundet representerte han Italia for første gang under VM i Danmark i 2006. Mamlejev tok sin siste internasjonale mesterskapsmedalje i ungarske Miskolc da han ble nummer tre på VM langdistanse i 2009. I den italienske landslagsdrakten løp han inn til bronse bak Daniel Hubmann og Thierry Gueorgiou.


== Eksterne lenker ==
(en) Mikhail Mamlejev – World of O
Otium

Otium og otium cum dignitate er latinske henholdsvis ord og uttrykk som betyr «hvile» eller «fred» og «hvile (fred) med verdighet». I moderne språkbruk brukes uttrykket «nyte sitt otium» om et rolig og komfortabelt privatliv etter et vel utført livsverk. Romerne oppfattet arbeid som et nødvendig onde, og begrepet otium stod for frihet fra alle slags plikter; en idealtilstand som muliggjorde dannelse, kunstnerisk utfoldelse og nytelse; sysler uten materiell vinning som mål. Uttrykket brukes av Cicero i Pro Sestio, der han skriver at de som styrer staten har som oppgave å gi borgerne cum dignitate otium.


== Referanser ==
Signe Søes

Signe Søes (født 8. april 1983) er en dansk orienteringsløper. Hun er europamester i orientering
Signe Søes var i flere sesonger en av verdens beste på mellomdistanse. Hun tok sølv på distansen under Junior-VM i orientering i estiske Põlva i 2003. Som senior lykkes hun best i EM-sammenheng. Det ble sølvmedalje for Søes på mellomdistansen under europamesterskapet i Bulgaria i 2010 ettersom hun kun ble slått av Simone Niggli. I portugisiske Palmela gikk hun helt til topps og ble europamester på mellomdistanse. Det ble også hennes eneste seier i Verdenscupen i orientering. Hun har totalt fire pallplasseringer i verdenscupen.
Signe Søes var med på å vinne orienteringsverdens største klubbstafett, Venla, med sin danske klubb Pan Aarhus. Klubben gikk til topps i 2014. Hun var også med IFK Lidingö på tredjeplasser i 2008 og 2011. 


== Eksterne lenker ==
(en) Signe Søes – IOF 
(en) Signe Søes – World of O
Fotball under Asialekene 2010

Fotball under Asialekene 2010. Fotball var en av flere sporter under de 16. Asialekene som ble arrangert i Guangzhou i Kina. Fotballturneringene ble avviklet mellom 7. og 25. november 2010. Det var en turnering for menn og en for damer. Tjuefire herrelag og sju damelag deltok. Japan vant begge turneringene.


== Medaljer ==


== Eksterne lenker ==
Official website
Dragebåt under Asialekene 2010

Dragebåt under Asialekene 2010. Dragebåt var en av flere sporter under de 16. Asialekene som ble arrangert i Guangzhou i Kina. Dragebåtkonkurransene ble avviklet mellom 18. og 20. november 2010. Det var tre øvelser for menn og tre for kvinner. Det var første gangen dragebåt var med på programmet i asialekene. 407 utøvere fra elleve nasjoner deltok og Indonesia ble beste nasjon med tre gullmedaljer foran Kina som også vant tre gull.


== Medaljer ==


== Eksterne lenker ==
2010 Asian Games Official Website
Jordavgiften 1802

Jordavgiften 1802 innførte gjennom forordning av 1. oktober 1802 en årlig avgift på faste eiendommer i Norge, bare Finmarkens amt ble unntatt. Avgiften gjaldt både jordeiendommer på landet og bygninger i byene. Samtidig ble en tiendeavgift innført, leilendingsskatten ble forhøyet og en rekke mindre skatter ble opphevet. Jordavgiften skulle utregnes etter eiendommens aktuelle verdi, og en omfattende taksering ble gjennomført i 1803 og 1804 ved kommisjoner, en for hvert fogderi og hver kjøpstad. Eiendommer med lavere verdi enn 150 riksdaler var fritatt. Fogderi­kommisjonene begrunnet sin taksering ved å gi opplysninger om husdyrhold, utsæd, utmark og beliggenhet, omtrent som i et matrikkelforarbeid. Fra byene finnes oppgaver over bygningenes eiere, branntakst og størrelse. Jordavgiften ble forhøyet i 1803, 1806, 1808, 1811 og 1812, og sto ved makt til 1815. Deretter var dens takster halvparten av beregningsgrunnlaget for landskatten. 
For hvert fogderi finnes deliberasjonsprotokoll, kommisjonsprotokoll og oppebørselsregister, noen steder finner man detaljerte opplysninger om hvert  bruk, forøvrig varierer opplysningene fra fogderi til fogderi. Opplysninger om utsæd, avling, husdyrhold og tilliggende herligheter som skog, fiske, kverner eller andre anlegg finnes vanligvis i deliberasjonsprotokollen, men kan også finnes i kommisjonsprotokollen. Oppebørselsregisteret ble ført i Rentekammeret. Den inneholder ikke opplysninger utover det som finnes i de andre protokollene. 
I byene skulle det betales avgift for alle bolighus og hus som ble brukt til produksjon eller lager. Avgiften ble fastsatt på grunnlag av arealet, som ble oppmålt og innført i egne oppmålingsprotokoller. For byene finnes også kommisjonsprotokoller og oppebørselsregistre for bygnings- og tiendeavgiften. Bygningsavgiften gjaldt alle byer og ladesteder, men ikke bergstedene. 
Tiendeavgiften var en avgift på inntekten av tienden, og oppgavene over denne avgiften inneholder ikke opplysninger om enkelteiendommer. For landdistriktene er den dessuten oppgitt amtsvis.Arkivene etter jordavgiften 1802 finnes i Riksarkivet og de er digitalisert.


== Referanser ==


== Eksterne lenker ==
Jordavgiften 1802 på Digitalarkivet
Friidrett under Asialekene 2010

Friidrett under Asialekene 2010. Friidrett var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 21. og 27. november 2010. Det var 47 øvelser, tjuefire for menn og tjuetre for kvinner. 574 utøvere fra 41 nasjoner deltok og Kina ble beste nasjon med tretten gullmedaljer foran India og Brunei med fem hver.


== Medaljer ==


== Eksterne lenker ==
Athletics site of 2010 Asian Games
Hestesport under Asialekene 2010

Hestesport under Asialekene 2010. Hestesport var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 14. og 24. november 2010. Det var seks øvelser, individuelt og lagkonkurranse i sprangridning, dressur og feltritt. 92 utøvere fra 16 nasjoner deltok.


== Medaljer ==


== Eksterne lenker ==
Official website Arkivert 3. mai 2015 hos Wayback Machine.
Wonderful Crazy Night

Wonderful Crazy Night er det 30. studioalbumet til Elton John.


== Sporliste ==
Side 1:

«Wonderful Crazy Night» - 3.13
«In the Name of You» - 4.33
«Claw Hammer» - 4.22
«Blue Wonderful» - 3.37
«I've Got 2 Wings» - 4.35Side 2:

«A Good Heart» - 4.50
«Looking Up» - 4.06
«Guilty Pleasure» - 3.38
«Tambourine» - 4.17
«The Open Chord» - 4.04


== Eksterne lenker ==
(en) Wonderful Crazy Night på Discogs 
(en) Wonderful Crazy Night på MusicBrainz 
(en) Wonderful Crazy Night på AllMusic
Håndball under Asialekene 2010

Håndball under Asialekene 2010. Håndball var en av flere sporter under de 16. Asialekene som ble arrangert i Guangzhou i Kina. Turneringene ble avviklet mellom 13. og 26. november 2010. Det var elleve herrelag og ni damelag som deltok. Kina vant dameturneringen og Sør-Korea vant herreturneringen.


== Medaljer ==


== Eksterne lenker ==
Handball Site of 2010 Asian Games Arkivert 13. juni 2017 hos Wayback Machine.
Karate under Asialekene 2010

Karate under Asialekene 2010. Karate var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 24. og 26. november 2010. Det ble konkurrert i sju klasser for menn og i seks for kvinner. 183 utøvere fra trettifire nasjoner deltok. Alle tapende semifinalister fikk bronsemedaljer.


== Medaljer ==


== Eksterne lenker ==
Official website Arkivert 24. november 2015 hos Wayback Machine.
The Theatre of Social Problems: Henrik Ibsen--Hedda Gabler

The Theatre of Social Problems: Henrik Ibsen--Hedda Gabler er en amerikansk undervisningsfilm fra 1976. Regissør var Philip Hedley. 
Filmen inneholder en forkortet utgave av skuespillet, som med kommentarer har en spilletid på 58 minutter.


== Skuespillere ==
Darlene Johnson
Brian Protheroe
Rhys McConnochie
Sam Kelly
Sarah Stephenson
Irene Worth (kommentarer)


== Referanser ==


== Kilder ==
The Theatre of Social Problems: Henrik Ibsen--Hedda Gabler på WorldCat
Go under Asialekene 2010

Go under Asialekene 2010. Go var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 20. og 26. november 2010. Det ble konkurrert i tre klasser, en lagturnering for kvinner og en for menn og en mixedparturnering. 77 utøvere fra ti nasjoner deltok og Sør-Korea ble beste nasjon, de vant alle tre gullmedaljene.


== Medaljer ==


== Eksterne lenker ==
Official site
Bropinne

Se også Gitarens komponenter

Bropinner, eller stolpinner (engelsk: bridge pin) er en konisk pinne som presses ned i hull i broen på akustiske stålstrengsgitarer, for å låse fast strengen. Det vanligste er pinner av plast, men fordi festet har innvirkning på lyden fra strengene finnes de også i ulike typer bein. Som standard har de fleste bropinner en utsparing, og denne skal stå i strengens retning. Noen pinner har ikke denne utsparingen og kalles da unslotted.Bropinnene kan med tiden bli løse fordi treverket i broen tørker ut og trekker seg sammen. Det kan da bli nødvendig å sette inn tykkere pinner for at de skal kunne holde strengen festet.


== Referanser ==


== Eksterne lenker ==
Patent US20140311317 (bropinner)
Landhockey under Asialekene 2010

Landhockey under Asialekene 2010. Landhockey var en av flere sporter under de 16. Asialekene som ble arrangert i Guangzhou i Kina. Turneringene ble avviklet mellom 13. og 26. november 2010. Det var ti herrelag og sju damelag som deltok og Kina vant dameturneringen og Pakistan herreturneringen.


== Medaljer ==


== Medaljevinnerne ==


=== Menn ===


=== Kvinner ===


== Eksterne lenker ==
Hockey at the 2010 Asian Games (Guangzhou)
Oversadel

Oversadelen (engelsk: nut) på et strengeinstrument er det lille tverrstykket mellom halsen og hodet, hvor strengene hviler. Oversadelen har gjerne spor som er filt ut i forhold til strengenes tykkelse, og sporene skal lede strengene inn mot halsen i riktig posisjon og høyde. En oversadel er vanligvis laget av plast eller bein, men det finnes også varianter av metall og granitt. Materialet den er laget av vil ha betydning for klangen.Noen instrumenter har et 0. bånd i stedet for oversadel.
En annen type oversadel er et løst metallstykke som tres over den eksisterende oversadelen for å løfte strengene. Dette tilbehøret brukes for eksempel hvis man ønsker stor avstand mellom strenger og gripebrett, spesielt for å kunne bruke metoder som slide, hvor man ikke bruker båndene for å lage toner, men ønsker en glissandoeffekt som lages ved å gli et rør av metall eller glass langs strengene.


== Referanser ==
Padling under Asialekene 2010

Padling under Asialekene 2010. Padling var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 13. og 26. november 2010. Det var elleve øvelser for menn og fem for kvinner. 178 utøvere fra tjue nasjoner deltok og Kina ble beste nasjon med ni gullmedaljer foran Japan og Usbekistan med tre hver.


== Medaljer ==


== Eksterne lenker ==
Canoeing Slalom Site of 2010 Asian Games Arkivert 3. mai 2015 hos Wayback Machine.
Canoeing Sprint Site of 2010 Asian Games Arkivert 3. mai 2015 hos Wayback Machine.
Plekterbrett

Et plekterbrett (engelsk: pickguard) er en tynn plate, noen ganger pent dekorert, som er plassert nedenfor håndens arbeidsområde på kroppen av strengeinstrumenter. Plekterbrettets rolle er å beskytte instrumentet fra å bli oppskrapet av plekter og negler under spilling, men kan også ha en viktig visuell betydning da det gjerne er formet og dekorert på en måte som gjør et bestemt instrumentmerke lett gjenkjennelig.


== Referanser ==